LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO

2009 M. SPALIO 23 D. ĮSAKYMO NR. V-880 „Dėl Ambulatoriniam gydymui skirtų kompensuojamųjų medicinos pagalbos priemonių grupių ir šioms grupėms priskiriamų medicinos pagalbos priemonių jų bazinei kainai apskaičiuoti sąrašo patvirtinimo“ PAKEITIMO

2023 m. kovo 14 d. Nr. V-339

Vilnius

P a k e i č i u Lietuvos Respublikos sveikatos apsaugos ministro 2009 m. spalio 23 d. įsakymą Nr. V-880 „Dėl Ambulatoriniam gydymui skirtų kompensuojamųjų medicinos pagalbos priemonių grupių ir šioms grupėms priskiriamų medicinos pagalbos priemonių jų bazinei kainai apskaičiuoti sąrašo patvirtinimo“ ir jį išdėstau nauja redakcija:

„LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL AMBULATORINIAM GYDYMUI SKIRTŲ KOMPENSUOJAMŲJŲ MEDICINOS PAGALBOS PRIEMONIŲ GRUPIŲ IR ŠIOMS GRUPĖMS PRISKIRIAMŲ MEDICINOS PAGALBOS PRIEMONIŲ JŲ BAZINEI KAINAI APSKAIČIUOTI SĄRAŠO PATVIRTINIMO

Vadovaudamasis Ambulatoriniam gydymui skiriamų vaistinių preparatų ir medicinos pagalbos priemonių bazinių kainų ir paciento priemokų už juos apskaičiavimo tvarkos aprašo, patvirtinto Lietuvos Respublikos Vyriausybės 2005 m. rugsėjo 13 d. nutarimu Nr. 994 „Dėl Ambulatoriniam gydymui skiriamų vaistinių preparatų ir medicinos pagalbos priemonių bazinių kainų ir paciento priemokų už juos apskaičiavimo tvarkos aprašo patvirtinimo“, 21 punktu:

1. T v i r t i n u Ambulatoriniam gydymui skirtų kompensuojamųjų medicinos pagalbos priemonių grupių ir šioms grupėms priskiriamų medicinos pagalbos priemonių jų bazinei kainai apskaičiuoti sąrašą (pridedama).

2. P a v e d u šio įsakymo vykdymo kontrolę viceministrui pagal veiklos sritį.“

Sveikatos apsaugos ministras	Arūnas Dulkys

PATVIRTINTA

Lietuvos Respublikos sveikatos apsaugos

ministro 2009 m. spalio 23 d. įsakymu Nr. V-880

(Lietuvos Respublikos sveikatos apsaugos

ministro 2023 m. kovo 14 d. įsakymo Nr. V-339

redakcija)

AMBULATORINIAM GYDYMUI SKIRTŲ KOMPENSUOJAMŲJŲ MEDICINOS PAGALBOS PRIEMONIŲ GRUPIŲ IR ŠIOMS GRUPĖMS PRISKIRIAMŲ MEDICINOS PAGALBOS PRIEMONIŲ JŲ BAZINEI KAINAI APSKAIČIUOTI SĄRAŠAS

Medicinos pagalbos priemonės paskirtis	Medicinos pagalbos priemonių grupė, sudaryta šių priemonių bazinei kainai apskaičiuoti	Priskyrimas I klasės medicinos priemonėms, in vitro diagnostikos medicinos priemonėms, skirtoms savikontrolei, arba kitoms medicinos priemonėms	Pagrindinės medicinos pagalbos priemonių funkcinės ir techninės savybės
1. Priemonės negyjančioms trofinėms opoms, opoms po spindulinio gydymo (dėl piktybinio naviko), praguloms ir nudegimams gydyti	1.1. Aligninas	I klasės medicinos priemonės	Medicininės paskirties celiuliozės pluoštas, iš kurio pašalintas ligninas. Balintas, lakštuose arba ritinėliuose. Sterilus arba nesterilus.

1.2. Marlė	I klasės medicinos priemonės	Pagaminta iš medvilnės pluošto. Skirta medicininiams tikslams. Naudojama kaip tvarstymo priemonė. Pasižymi absorbuojamosiomis savybėmis. Lakštuose arba ritinėliuose. Sterili arba nesterili.

1.3. Sterilūs marlės tvarsčiai: 1.3.1. iki 100 kv. cm; 1.3.2. nuo 101 kv. cm	Kitos medicinos priemonės	Pagaminti iš medvilnės pluošto. Skirtingo pločio ir ilgio ritinėliuose arba atskirais gabalais. Skirti medicininiams tikslams. Naudojami kaip tvarstymo priemonė. Steriliai supakuoti po vieną arba po kelis vienetus.

1.4. Nesterilūs marlės tvarsčiai: 1.4.1. iki 100 kv. cm; 1.4.2. nuo 101 kv. cm	I klasės medicinos priemonės	Pagaminti iš medvilnės pluošto. Skirtingo pločio ir ilgio ritinėliuose. Skirti medicininiams tikslams. Naudojami kaip tvarstymo priemonė. Nesterilūs.

1.5. Pleistrai ritinėlyje	I klasės medicinos priemonės	Pagaminti iš lipnaus audinio arba neaustinės medžiagos. Skirti tvarsčiui užfiksuoti. Pleistro pagrindas sudarytas iš audinio arba neaustinės orui laidžios medžiagos. Įvairių ilgių ir pločių ritinėliai. Nesterilūs.

1.6. Dengiamieji tvarsčiai: 1.6.1. iki 55 kv. cm; 1.6.2. nuo 56 iki 100 kv. cm; 1.6.3. nuo 101 iki 225 kv. cm; 1.6.4. nuo 226 iki 400 kv. cm; 1.6.5. daugiau kaip 400 kv. cm	Kitos medicinos priemonės	Skirti apsaugoti žaizdą nuo traumavimo tvarsčio keitimo metu. Tinka visų tipų žaizdoms. Vieno sluoksnio, pagaminti iš silikono ar kitos sudėties medžiagos, nelimpančios prie žaizdos. Atviros tinklelio poros leidžia eksudatui lengvai tekėti į antrinį absorbuojantį tvarstį. Dengiamasis tvarstis neleidžia antrajam tvarsčiui prilipti prie žaizdos. Sudėtyje gali būti antimikrobinių medžiagų. Steriliai supakuoti po vieną vienetą.

1.7. Sugeriamieji gelio tvarsčiai mažai šlapiuojančioms žaizdoms: 1.7.1. iki 55 kv. cm; 1.7.2. nuo 56 iki 100 kv. cm; 1.7.3. nuo 101 iki 225 kv. cm; 1.7.4. nuo 226 iki 400 kv. cm; 1.7.5. daugiau kaip 400 kv. cm	Kitos medicinos priemonės	Sugeriamasis sluoksnis pagamintas iš neaustinės medžiagos, kuri, liesdamasi su žaizdos eksudatu, virsta geliu arba pati yra gelis. Tvarstis, palaikydamas drėgmę, sudaro sąlygas žaizdai gyti, skatina granuliaciją ir epitelizaciją. Gali turėti limpantį sluoksnį. Gali turėti išorinį drėgmei nepralaidų sluoksnį. Sudėtyje gali būti antimikrobinių medžiagų. Steriliai supakuoti po vieną vienetą.

1.8. Sugeriamieji gelio tvarsčiai vidutiniškai ir gausiai šlapiuojančioms žaizdoms: 1.8.1. iki 55 kv. cm; 1.8.2. nuo 56 iki 100 kv. cm; 1.8.3. nuo 101 iki 225 kv. cm; 1.8.4. nuo 226 iki 400 kv. cm; 1.8.5. daugiau kaip 400 kv. cm	Kitos medicinos priemonės

1.9. Sugeriamieji ne gelio tvarsčiai su silikono sluoksniu mažai šlapiuojančioms žaizdoms: 1.9.1. iki 55 kv. cm; 1.9.2. nuo 56 iki 100 kv. cm; 1.9.3. nuo 101 iki 225 kv. cm; 1.9.4. nuo 226 iki 400 kv. cm; 1.9.5. daugiau kaip 400 kv. cm	Kitos medicinos priemonės	Tvarstį sudaro 3 arba daugiau sluoksnių. Pirmasis tvarsčio sluoksnis, besiliečiantis su žaizda, pagamintas iš silikono. Sugeriamasis tvarsčio sluoksnis sugeria ir sulaiko drėgmę tvarsčio viduje, yra pagamintas iš putų, polipropileno, poliuretano, alginato, politetrafluoretileno, superabsorbento ar kitos drėgmę absorbuojančios medžiagos (ne iš gelio). Tvarstis gali būti su limpančiu sluoksniu arba be jo. Gali turėti išorinį drėgmei nepralaidų, tačiau pralaidų orui sluoksnį. Sudėtyje gali būti antimikrobinių medžiagų. Steriliai supakuoti po vieną vienetą.

1.10. Sugeriamieji ne gelio tvarsčiai su silikono sluoksniu vidutiniškai ir gausiai šlapiuojančioms žaizdoms: 1.10.1. iki 55 kv. cm; 1.10.2. nuo 56 iki 100 kv. cm; 1.10.3. nuo 101 iki 225 kv. cm; 1.10.4. nuo 226 iki 400 kv. cm; 1.10.5. daugiau kaip 400 kv. cm	Kitos medicinos priemonės

1.11. Sugeriamieji ne gelio tvarsčiai be silikono sluoksnio mažai šlapiuojančioms žaizdoms: 1.11.1. iki 55 kv. cm; 1.11.2. nuo 56 iki 100 kv. cm; 1.11.3. nuo 101 iki 225 kv. cm; 1.11.4. nuo 226 iki 400 kv. cm; 1.11.5. daugiau kaip 400 kv. cm	Kitos medicinos priemonės	Tvarstį sudaro 1 arba 2 sluoksniai. Pirmasis tvarsčio sluoksnis, besiliečiantis su žaizda, pagamintas iš medžiagos (ne silikono), neleidžiančios jam prilipti prie žaizdos. Tvarstis atlieka dengiamąsias ir sugeriamąsias funkcijas. Sugeriamasis tvarsčio sluoksnis pagamintas iš poliuretano putų, polipropileno, alginato, politetrafluoretileno, viskozės, celiuliozės, superabsorbento ar kitos drėgmę absorbuojančios medžiagos (ne iš gelio). Tvarstis gali būti su limpančiu sluoksniu arba be jo. Gali turėti išorinį drėgmei nepralaidų sluoksnį. Sudėtyje gali būti antimikrobinių medžiagų. Steriliai supakuoti po vieną vienetą.

1.12. Sugeriamieji ne gelio tvarsčiai be silikono sluoksnio vidutiniškai ir gausiai šlapiuojančioms žaizdoms: 1.12.1. iki 55 kv. cm; 1.12.2. nuo 56 iki 100 kv. cm; 1.12.3. nuo 101 iki 225 kv. cm; 1.12.4. nuo 226 iki 400 kv. cm; 1.12.5. daugiau kaip 400 kv. cm	Kitos medicinos priemonės

1.13. Hidrogelis	Kitos medicinos priemonės	Sterilus gelis, skirtas žaizdoms gydyti. Pagamintas iš medžiagos, kuri, liesdamasi su žaizdos eksudatu, virsta geliu arba pati yra gelis. Sudėtyje nėra polietilenglikolio.
2. Priemonės, naudojamos, jei yra suformuotos dirbtinės išangės, kolostomos, enterostomos, žarnų fistulės ir stomos	2.1. Išmatų rinktuvai (atviri maišeliai su filtru ir užsegimu)	I klasės medicinos priemonės	Dviejų dalių išmatų rinktuvui skirtas atviras maišelis, naudojamas stomos turiniui surinkti ir pašalinti. Naudojamas, kai yra suformuota ileostoma arba kolostoma. Klijuojamas ant plokštelės. Pagamintas iš medžiagos, nedirginančios odos ir gerai sugeriančios prakaitą. Maišelyje esantis filtras pašalina dujas, neutralizuoja nemalonius kvapus. Atviras maišelis su turinio išleidimo anga, užsegama lipniu užsegimu ar uždaroma kitu būdu.

2.2. Išmatų rinktuvai (uždari maišeliai su filtru)	I klasės medicinos priemonės	Dviejų dalių išmatų rinktuvui skirtas uždaras maišelis, naudojamas stomos turiniui surinkti ir pašalinti. Naudojamas, kai yra suformuota ileostoma arba kolostoma. Prisegamas prie plokštelės. Maišelyje esantis filtras pašalina dujas, neutralizuoja nemalonius kvapus. Maišelis yra atskirtas nuo plokštelės, uždaras, neturi turinio išleidimo angos. Pagamintas iš medžiagos, nedirginančios odos ir gerai sugeriančios prakaitą.

2.3. Išmatų rinktuvai (atviri maišeliai su lipniu užsegimu, skirti vaikams)	I klasės medicinos priemonės	Dviejų dalių išmatų rinktuvui skirtas atviras maišelis, naudojamas stomos turiniui surinkti ir pašalinti. Naudojamas, kai yra suformuota ileostoma arba kolostoma. Maišelis yra klijuojamas ant plokštelės, turi dvigubą lipnų užsegimą. Maišelio anga gali būti įvairaus dydžio, tinkama sujungti su plokštelės anga (iki 40 mm). Maišelis lankstus, patvarus ir lengvai nuimamas. Pagamintas iš medžiagos, nedirginančios odos ir gerai sugeriančios prakaitą. Maišelio turinio išleidimo angos uždarymas saugus, be spaustukų.

2.4. Išmatų rinktuvai (atviri maišeliai, užsegami spaustuku, skirti vaikams)	I klasės medicinos priemonės	Dviejų dalių išmatų rinktuvui skirtas atviras maišelis, naudojamas stomos turiniui surinkti ir pašalinti. Naudojamas, kai yra suformuota ileostoma arba kolostoma. Maišelis užsegamas ant pagrindo plokštelės garsiniu spaustuku. Maišelio anga gali būti įvairaus dydžio, tinkama sujungti su plokštelės anga (iki 40 mm). Maišelis lankstus, patvarus ir lengvai nuimamas. Pagamintas iš medžiagos, nedirginančios odos ir gerai sugeriančios prakaitą. Maišelio turinio išleidimo angos uždarymas saugus, be spaustukų.

2.5. Išmatų rinktuvai (vienos dalies, uždari, su tiesia plokštele)	I klasės medicinos priemonės	Vienos dalies išmatų rinktuvai: plokštelė ir maišelis viename. Lipni lygi hidrokoloidinė plokštelė, kurios anga iškerpama arba jau paruošta, įvairaus dydžio. Maišelis uždaras, be turinio išleidimo angos. Pagamintas iš medžiagos, nedirginančios odos ir gerai sugeriančios prakaitą. Maišelyje esantis filtras pašalina dujas, neutralizuoja nemalonius kvapus.

2.6. Išmatų rinktuvai (vienos dalies, uždari, su išgaubta plokštele)	I klasės medicinos priemonės	Vienos dalies išmatų rinktuvai: plokštelė ir maišelis viename. Lipni išgaubta hidrokoloidinė plokštelė, kurios anga iškerpama arba jau paruošta. Maišelio anga gali būti įvairaus dydžio. Maišelis uždaras, be turinio išleidimo angos. Pagamintas iš medžiagos, nedirginančios odos ir gerai sugeriančios prakaitą. Maišelyje esantis filtras pašalina dujas, neutralizuoja nemalonius kvapus.

2.7. Išmatų rinktuvai (vienos dalies, atviri, su išgaubta plokštele)	I klasės medicinos priemonės	Vienos dalies išmatų rinktuvai: plokštelė ir maišelis viename. Lipni išgaubta hidrokoloidinė plokštelė, kurios įvairaus dydžio anga iškerpama arba jau paruošta. Maišelio anga gali būti įvairaus dydžio. Maišelis atviras, su turinio išleidimo anga ir užsegimu. Pagamintas iš medžiagos, nedirginančios odos ir gerai sugeriančios prakaitą. Maišelyje esantis filtras pašalina dujas, neutralizuoja nemalonius kvapus.

2.8. Išmatų rinktuvai (vienos dalies, atviri, su lygia plokštele)	I klasės medicinos priemonės	Vienos dalies išmatų rinktuvai: plokštelė ir maišelis viename. Lipni lygi hidrokoloidinė plokštelė, kurios įvairaus dydžio anga iškerpama arba jau paruošta. Maišelio anga gali būti įvairaus dydžio. Maišelis atviras, su turinio išleidimo anga ir užsegimu. Pagamintas iš medžiagos, nedirginančios odos ir gerai sugeriančios prakaitą. Maišelyje esantis filtras pašalina dujas, neutralizuoja nemalonius kvapus.

2.9. Išmatų rinktuvai (vienos dalies, skirti vaikams)	I klasės medicinos priemonės	Vienos dalies išmatų rinktuvai: plokštelė ir maišelis viename. Lipni lygi hidrokoloidinė plokštelė, kurios anga iškerpama arba jau paruošta. Maišelio anga gali būti įvairaus dydžio. Plokštelės anga – iki 40 mm. Maišelis atviras, su turinio išleidimo anga ir užsegimu. Pagamintas iš medžiagos, nedirginančios odos ir gerai sugeriančios prakaitą. Maišelyje esantis filtras pašalina dujas, neutralizuoja nemalonius kvapus.

2.10. Išmatų rinktuvai (išgaubtos plokštelės, formuojamos pirštais)	I klasės medicinos priemonės	Dviejų dalių išmatų rinktuvams skirtos plokštelės. Lipni išgaubta plokštelė, formuojama pirštais. Plokštelė naudojama, kai yra įdubusi ileostoma, kolostoma, urostoma. Plokštelės angos iškirpti nereikia. Plokštelės anga gali būti įvairaus dydžio. Plokštelės hidrokoloidinė medžiaga apgaubia stomą, prisitaiko prie jos formos ir dydžio, nepalikdama jokių tarpų. Peristominė oda apsaugoma nuo stomos turinio ištekėjimo.

2.11. Išmatų rinktuvai (išgaubtos plokštelės, kerpamos)	I klasės medicinos priemonės	Dviejų dalių išmatų rinktuvams skirtos plokštelės. Lipni išgaubta plokštelė, joje angą galima iškirpti pagal pridėtą trafaretą. Plokštelės anga gali būti įvairaus dydžio. Plokštelė naudojama, kai yra įdubusi ileostoma, kolostoma, urostoma. Plokštelės hidrokoloidinė medžiaga apgaubia stomą, prisitaiko prie jos formos ir dydžio, nepalikdama jokių tarpų. Peristominė oda apsaugoma nuo stomos turinio ištekėjimo.

2.12. Išmatų rinktuvai (lygios plokštelės, kerpamos)	I klasės medicinos priemonės	Dviejų dalių išmatų rinktuvams skirtos plokštelės. Lipni lygi plokštelė, joje angą galima iškirpti pagal pridėtą trafaretą. Plokštelės anga gali būti įvairaus dydžio. Plokštelė naudojama, kai yra suformuota ileostoma, kolostoma, urostoma. Plokštelės hidrokoloidinė medžiaga apgaubia stomą, prisitaiko prie jos formos ir dydžio, nepalikdama jokių tarpų. Peristominė oda apsaugoma nuo stomos turinio ištekėjimo.

2.13. Išmatų rinktuvai (lygios plokštelės, formuojamos pirštais)	I klasės medicinos priemonės	Dviejų dalių išmatų rinktuvams skirtos plokštelės. Lipni lygi plokštelė formuojama pirštais pagal stomos dydį ir formą, jos nereikia kirpti. Plokštelės anga gali būti įvairaus dydžio. Naudojama, kai yra netaisyklingos formos ileostoma, kolostoma ir urostoma. Plokštelės hidrokoloidinė medžiaga apgaubia stomą, prisitaiko prie jos formos ir dydžio, nepalikdama jokių tarpų. Peristominė oda apsaugoma nuo stomos turinio ištekėjimo.

2.14. Išmatų rinktuvai (lygios plokštelės, skirtos vaikams)	I klasės medicinos priemonės	Dviejų dalių išmatų rinktuvams skirtos plokštelės. Lipni lygi plokštelė formuojama pirštais pagal stomos dydį ir formą, jos nereikia kirpti – plokštelės anga jau paruošta, skirtingo dydžio. Naudojama, kai yra netaisyklingos formos ileostoma, kolostoma. Plokštelės anga – iki 40 mm. Plokštelės hidrokoloidinė medžiaga apgaubia stomą, prisitaiko prie jos formos ir dydžio, nepalikdama jokių tarpų. Peristominė oda apsaugoma nuo stomos turinio ištekėjimo.

2.15. Diržas išmatų ir šlapimo rinktuvui prilaikyti	I klasės medicinos priemonės	Diržas arba diržas-juosta. Skirtas išmatų ar šlapimo rinktuvui prilaikyti. Įvairių dydžių arba universalus. Tinkamas naudoti su visų rūšių rinktuvais. Galima skalbti. Pagamintas iš audinio, kurio sudėtyje nėra latekso, todėl nedirgina odos.

2.16. Hidrokoloidinės pastos (iki 60 g)	I klasės medicinos priemonės	Skirtos peristominei odai prižiūrėti. Korekcinė paskirtis. Naudojamos, kai ileostoma, kolostoma ar urostoma yra įdubusi, netaisyklingos formos, peristominėje odoje yra raukšlių, nelygumų. Išlygina nelygumus aplink stomą. Užtikrina, kad rinktuvo plokštelė ir oda gerai sukibtų. Saugo nuo stomos turinio ištekėjimo.

2.17. Hidrokoloidinės masės žiedai	I klasės medicinos priemonės	Skirti peristominei odai prižiūrėti. Korekcinė paskirtis. Naudojami, kai stoma yra įdubusi, netaisyklingos formos, peristominėje odoje yra raukšlių, nelygumų. Tinka naudoti, kai yra suformuota kolostoma, ileostoma, urostoma. Saugo nuo stomos turinio ištekėjimo. Gali būti formuojami pirštais. Įvairių dydžių, žiedo formos arba du pusžiedžiai, sudarantys vieną žiedą.

2.18. Valomosios putos	I klasės medicinos priemonės	Skirtos peristominei odai valyti. Nuvalo nešvarumus nuo odos paviršiaus prieš klijuojant stomos rinktuvą. Sudėtyje nėra alkoholio.

2.19. Medicininių klijų valikliai	I klasės medicinos priemonės	Skirti peristominei odai prižiūrėti. Valomoji paskirtis. Tinka naudoti, kai yra suformuota ileostoma, kolostoma ir urostoma. Nuvalo visus medicininių klijų likučius, padeda lengvai pašalinti stomos įtaisus.

2.20. Valomosios servetėlės	I klasės medicinos priemonės	Valomoji stomos ir peristominės odos priežiūros priemonė. Stomų priežiūrai skirtos individualiai supakuotos klijus pašalinančios valomosios servetėlės su alkoholiu polipropileno-celiuliozės neaustinio audinio pagrindu. Lengvai pašalina klijų ar pastos likučius, netraumuodamos peristominės odos, neplyšta sudrėkintos.

2.21. Kvapus neutralizuojantys lašai	I klasės medicinos priemonės	Skirti pašalinti (neutralizuoti) nemalonius stomos turinio kvapus, sklindančius iš stomos maišelio. Pagaminti eterinių aliejų arba fermentų pagrindu.

2.22. Kvapus neutralizuojantys purškalai	I klasės medicinos priemonės	Purškiama ant odos ar drabužių stomos turinio kvapus neutralizuojanti priemonė. Pagaminti eterinių aliejų pagrindu. Nelimpantys, nepalieka dėmių ant drabužių.

2.23. Apsauginės servetėlės	I klasės medicinos priemonės	Skirtos padengti peristominę odą apsaugine plėvele, kuri saugo nuo sudirginimų. Pagerina rinktuvo plokštelės sukibimą su oda. Servetėlės individualiai supakuotos su vandenyje netirpiu mišiniu polipropileno-celiuliozės neaustinio audinio pagrindu, neplyšta sudrėkintos.

2.24. Apsauginiai milteliai	I klasės medicinos priemonės	Naudojami sudirgusiai, šlapiuojančiai peristominei odai apsaugoti ir paruošti plokštelės ar maišelio klijavimui. Hidrokoloidiniai milteliai pagaminti iš natrio karboksimetilceliuliozės, pektino, želatinos arba kitos hidrokoloidinės medžiagos.

2.25. Apsauginiai odos purškalai	I klasės medicinos priemonės	Stomų priežiūrai skirti apsauginiai purškalai, ant odos sudarantys plėvelę, 100 proc. silikono pagrindu. Padengia peristominę odą apsaugine plėvele, kuri saugo odą nuo sudirginimų reguliariai pašalinant stomos įtaisus. Mažina odos paraudimą, skausmą ir niežėjimą, atsirandančius dėl ilgai naudojamų stomos įtaisų, greitai džiūsta.

2.26. Stomos turinį surišančios priemonės, granulės	I klasės medicinos priemonės	Išmatų turinį stomos maišelyje surišančios gelio granulės. Sutirština skystą ileostomos turinį, paversdamos jį geliu. Saugo nuo pratekėjimo ir peristominės odos pažeidimų. Sugeria dujas ir nemalonų kvapą.
3. Priemonės nelaikantiesiems šlapimo ir (ar) išmatų	3.1. Juostinės sauskelnės pagal sugeriamą tūrį: 3.1.1. nuo 500 ml iki 1199 ml; 3.1.2. nuo 1200 ml iki 1999 ml; 3.1.3. nuo 2000 ml iki 2499 ml; 3.1.4. daugiau kaip 2500 ml	I klasės medicinos priemonės	Skirtos sugerti šlapimą ir išmatas (sugėrimo lygis nustatomas pagal Rothwell metodą ISO 11984-1 arba lygiavertį standartą). Visas išorinis gaminio sluoksnis sudarytas iš orui pralaidžios medžiagos. Turi drėgmės indikatorių. Su skysčio paskirstymo sistema. Apsauginiai skysčio nepraleidžiantys krašteliai kojų srityse. Sauskelnės fiksuojamos prie užsegtos juostos daugkartinio užsegimo lipdukais, kurių klijavimo vietą galima keisti (sauskelnių fiksacija išlieka atsegus priekinę sauskelnių dalį). Turi kvapo neutralizavimo sistemą.

3.2. Anatominės sauskelnės pagal sugeriamą tūrį: 3.2.1. nuo 500 ml iki 1199 ml; 3.2.2. nuo 1200 ml iki 1999 ml; 3.2.3. nuo 2000 ml iki 2499 ml; 3.2.4. daugiau kaip 2500 ml	I klasės medicinos priemonės	Skirtos sugerti šlapimą ir išmatas (sugėrimo lygis nustatomas pagal Rothwell metodą ISO 11984-1 arba lygiavertį standartą). Visas išorinis gaminio sluoksnis sudarytas iš orui pralaidžios medžiagos. Turi drėgmės indikatorių. Su skysčio paskirstymo sistema. Apsauginiai skysčio nepraleidžiantys krašteliai kojų srityse. Užsegamos tvirtai prikimbančiais daugkartinio užsegimo lipdukais, kurių klijavimo vietą galima keisti. Turi kvapo neutralizavimo sistemą.

3.3. Sauskelnės (kelnaitės) pagal sugeriamą tūrį: 3.3.1. nuo 500 ml iki 1199 ml; 3.3.2. nuo 1200 ml iki 1999 ml; 3.3.3. nuo 2000 ml iki 2499 ml; 3.3.4. daugiau kaip 2500 ml	I klasės medicinos priemonės	Skirtos sugerti šlapimą ir išmatas (sugėrimo lygis nustatomas pagal Rothwell metodą ISO 11984-1 arba lygiavertį standartą). Visas išorinis gaminio sluoksnis sudarytas iš orui pralaidžios medžiagos. Turi drėgmės indikatorių. Su skysčio paskirstymo sistema. Apsauginiai skysčio nepraleidžiantys krašteliai kojų srityse. Užmaunamos ir numaunamos kaip apatinis trikotažas – kelnaitės. Turi kvapo neutralizavimo sistemą.

3.4. Sauskelnės vaikams, sveriantiems: 3.4.1. ne daugiau kaip 9 kg; 3.4.2. nuo 10 kg iki 18 kg; 3.4.3. nuo 19 kg iki 27 kg; 3.4.4. daugiau kaip 27 kg	I klasės medicinos priemonės	Skirtos sugerti šlapimą ir išmatas (sugėrimo lygis nustatomas pagal Rothwell metodą ISO 11984-1 arba lygiavertį standartą). Visas išorinis gaminio sluoksnis sudarytas iš orui pralaidžios medžiagos. Turi drėgmės indikatorių. Su skysčio paskirstymo sistema. Apsauginiai skysčio nepraleidžiantys krašteliai kojų srityse. Atviro dizaino, su tvirtai prikimbančiais daugkartinio užsegimo lipdukais, kurių klijavimo vietą galima keisti. Turi kvapo neutralizavimo sistemą.

3.5. Įklotai moterims, nelaikančioms šlapimo, pagal sugeriamą tūrį: 3.5.1. nuo 300 ml iki 599 ml; 3.5.2. nuo 600 ml iki 899 ml; 3.5.3. nuo 900 ml iki 1199 ml; 3.5.4. daugiau kaip 1200 ml	I klasės medicinos priemonės	Skirti sugerti šlapimą (sugėrimo lygis nustatomas pagal Rothwell metodą ISO 11984-1 arba lygiavertį standartą), kurio tūris didesnis nei 300 ml. Visas išorinis gaminio sluoksnis sudarytas iš orui pralaidžios medžiagos. Apsauginiai skysčio nepraleidžiantys krašteliai kojų srityse. Turi lipnią juostelę per visą įkloto išorinį paviršių. Gaminio forma pritaikyta moterims pagal anatominę kūno formą. Turi kvapo neutralizavimo sistemą.
3.6. Įklotai vyrams, nelaikantiems šlapimo, pagal sugeriamą tūrį: 3.6.1. nuo 300 ml iki 599 ml; 3.6.2. nuo 600 ml iki 899 ml; 3.6.3. nuo 900 ml iki 1199 ml; 3.6.4. daugiau kaip 1200 ml	I klasės medicinos priemonės	Skirti sugerti šlapimą (sugėrimo lygis nustatomas pagal Rothwell metodą ISO 11984-1 arba lygiavertį standartą), kurio tūris didesnis nei 300 ml. Visas išorinis gaminio sluoksnis sudarytas iš orui pralaidžios medžiagos. Apsauginiai skysčio nepraleidžiantys krašteliai kojų srityse. Turi lipnią juostelę per visą įkloto išorinį paviršių. Gaminio forma pritaikyta vyrams pagal anatominę kūno formą. Turi kvapo neutralizavimo sistemą.
3.7. Universalūs įklotai nelaikantiesiems išmatų ir šlapimo pagal sugeriamą tūrį: 3.7.1. nuo 600 ml iki 1199 ml; 3.7.2. nuo 1200 ml iki 2499 ml; 3.7.3. daugiau kaip 2500 ml	I klasės medicinos priemonės	Skirti sugerti šlapimą ir išmatas (sugėrimo lygis nustatomas pagal Rothwell metodą ISO 11984-1 arba lygiavertį standartą), kurių tūris didesnis nei 600 ml. Visas išorinis gaminio sluoksnis sudarytas iš orui pralaidžios medžiagos. Apsauginiai skysčio nepraleidžiantys krašteliai kojų srityse. Gaminio forma universali, pritaikyta išmatoms ir šlapimui sugerti. Turi kvapo neutralizavimo sistemą.
3.8. Vienkartinės paklodės pagal dengiamą plotą: 3.8.1. nuo 20 kv. dm iki 35 kv. dm; 3.8.2. nuo 36 kv. dm iki 50 kv. dm; 3.8.3. daugiau kaip 50 kv. dm.	I klasės medicinos priemonės	Skirtos sugerti šlapimą ir išmatas (sugėrimo lygis nustatomas pagal Rothwell metodą ISO 11984-1 arba lygiavertį standartą). Išorinė pusė pagaminta iš skysčiui nepralaidžios medžiagos. Sugeriamasis sluoksnis pagamintas iš celiuliozės ir (ar) superabsorbento ar lygiaverčių medžiagų.
3.9. Basonas	I klasės medicinos priemonės	Išmatų ir šlapimo rinktuvas gulintiems pacientams. Pagamintas iš kieto (išlaikančio formą) polietileno. Tūris – ne mažiau kaip 1000 ml. Su dangčiu arba be jo.
3.10. Antelė	I klasės medicinos priemonės	Skirta vyrams – gulinčių pacientų šlapimui surinkti. Pagaminta iš kieto (išlaikančio formą) polietileno. Tūris – ne mažiau kaip 1000 ml. Turi tūrio gradavimo skalę.
4. Priemonės, naudojamos esant antgaktiniam šlapimo pūslės atvėrimui, šlapinimosi organų stomoms ir fistulėms, šlapimo nelaikymui ar susilaikymui	4.1. Šlapimo pūslės kateteriai, ilgis – iki 30 cm	I klasės medicinos priemonės	Šlapimo pūslės kateteriai – ilgis iki 30 cm, vieno kanalo.

4.2. Šlapimo pūslės kateteriai, ilgis –daugiau kaip 30 cm, paprasti Nelatono kateteriai	I klasės medicinos priemonės	Šlapimo pūslės Nelatono kateteriai, ilgis – daugiau kaip 30 cm, vieno kanalo.

4.3. Šlapimo pūslės kateteriai, ilgis –daugiau kaip 30 cm, lateksiniai Folio kateteriai	Kitos medicinos priemonės	Šlapimo pūslės Folio kateteriai, pagaminti iš latekso, ilgis – daugiau kaip 30 cm, dviejų arba trijų kanalų.

4.4. Šlapimo pūslės kateteriai, ilgis –daugiau kaip 30 cm, silikoniniai Folio kateteriai	Kitos medicinos priemonės	Šlapimo pūslės Folio kateteriai, pagaminti iš silikono arba padengti silikono sluoksniu, ilgis – daugiau kaip 30 cm, dviejų arba trijų kanalų.

4.5. Šlapimo rinktuvai (daugkartiniai)	I klasės medicinos priemonės	Šlapimo surinkimo maišelis, skirtas aktyviems žmonėms. Turi 50–70 cm neužsispaudžiantį gofruotą vamzdelį, kurio ilgį galima koreguoti. Maišelis su specialiu vožtuvu, kuris neleidžia šlapimui grįžti atgal į vamzdelį, turi išleidimo mechanizmą su spragtelėjimo funkcija, tūrio gradavimo sistemą, tvirtinimo kilputes. Maišelio talpa: 500 ml, 1500 ml, 2000 ml.

4.6. Uridomai (vyrams)	I klasės medicinos priemonės	Išorinis šlapimo nuleidimo kateteris, skirtas naudoti vyrams. Kateteris gali būti įvairaus diametro. Uridomai pagaminti iš minkštos medžiagos be latekso, lipnioji dalis yra hidrokoloidinė, tvirtinama dvipuse tampria lipnia juostele. Neužsilenkiantys, sujungimo žiedas užtikrina tinkamą šlapimo surinkimo maišelių prijungimą.

4.7. Urostominiai vienos dalies maišeliai, lygi plokštelė	I klasės medicinos priemonės	Vienos dalies šlapimo rinktuvai: plokštelė ir maišelis viename, naudojami, kai yra suformuota urostoma. Lipni lygi hidrokoloidinės medžiagos plokštelė. Plokštelė su kerpama anga. Maišelis yra skirtas urostomos turiniui surinkti ir pašalinti. Išleidimo mechanizmas uždaromas kamšteliu. Maišelyje įtaisyta atgalinio vožtuvo sistema, neleidžianti šlapimui grįžti į urostomą. Maišelis pagamintas iš medžiagos, nedirginančios odos ir gerai sugeriančios prakaitą.

4.8. Urostominiai vienos dalies maišeliai, išgaubta plokštelė	I klasės medicinos priemonės	Vienos dalies šlapimo rinktuvai: plokštelė ir maišelis viename, naudojami, kai yra suformuota urostoma. Lipni išgaubta plokštelė iš hidrokoloidinės medžiagos. Plokštelė su kerpama anga. Maišelis yra skirtas urostomos turiniui surinkti ir pašalinti. Išleidimo mechanizmas uždaromas kamšteliu. Maišelyje įtaisyta atgalinio vožtuvo sistema, neleidžianti šlapimui grįžti į urostomą. Maišelis pagamintas iš medžiagos, nedirginančios odos ir gerai sugeriančios prakaitą.

4.9. Urostominiai dviejų dalių rinktuvo maišeliai	I klasės medicinos priemonės	Dviejų dalių šlapimo rinktuvo atviras maišelis, skirtas urostomos turiniui surinkti ir pašalinti. Maišelis pagamintas iš medžiagos, nedirginančios odos ir gerai sugeriančios prakaitą. Išleidimo mechanizmas yra minkštas ir lankstus, uždaromas kamšteliu. Maišelyje įtaisyta atgalinio vožtuvo sistema, neleidžianti šlapimui grįžti į urostomą. Maišelis gali būti įvairių dydžių. Žiedo dydis – nuo 40 mm iki 70 mm.
5. Priemonės vaikams, sergantiems bronchų astma	5.1. Tarpinės antiastminiams vaistams inhaliuoti	I klasės medicinos priemonės	Tarpinė skirta inhaliuoti antiastminius vaistus vaikams iki 6 metų. Tinkama naudoti su visų tipų dozuojamais antiastminiais aerozoliais. Turi elastingą kaukę, sandariai priglundančią prie veido, įkvėpimo ir iškvėpimo vožtuvus.
6. Priemonės sergantiesiems cukriniu diabetu	6.1. Diagnostinės juostelės gliukozės kiekiui kraujyje nustatyti (kalibruojamos)	In vitro diagnostikos medicinos priemonės, skirtos savikontrolei	Diagnostinės juostelės, skirtos matuoti gliukozės koncentraciją periferiniame kraujyje, naudojant gliukozės matuoklius. Turi būti papildomas tirpalas ar juostelės, leidžiančios kalibruoti gliukozės matuoklį ar patikrinti matavimo rezultatą.

6.2. Diagnostinės juostelės gliukozės kiekiui kraujyje nustatyti (nekalibruojamos)	In vitro diagnostikos medicinos priemonės, skirtos savikontrolei	Diagnostinės juostelės, skirtos matuoti gliukozės koncentraciją periferiniame kraujyje, naudojant gliukozės matuoklius. Nekalibruojamos.

6.3. Diagnostinės juostelės gliukozės kiekiui kraujyje nustatyti, skirtos aparatams, turintiems balso pranešimo funkciją (kalibruojamos)	In vitro diagnostikos medicinos priemonės, skirtos savikontrolei	Diagnostinės juostelės, skirtos matuoti gliukozės koncentraciją periferiniame kraujyje, naudojant gliukozės matuoklius, turinčius balso pranešimo funkciją. Juostelės skirtos savikontrolei. Kalibruojamos – turi būti papildomas tirpalas ar juostelės, leidžiančios sukalibruoti gliukozės matuoklį ar patikrinti matavimo rezultatą.

6.4. Diagnostinės juostelės gliukozės kiekiui kraujyje nustatyti, skirtos aparatams, turintiems balso pranešimo funkciją (nekalibruojamos)	In vitro diagnostikos medicinos priemonės, skirtos savikontrolei	Diagnostinės juostelės, skirtos matuoti gliukozės koncentraciją periferiniame kraujyje, naudojant gliukozės matuoklius, turinčius balso pranešimo funkciją. Juostelės skirtos savikontrolei. Nekalibruojamos.

6.5. Insulino pompų, naudojamų ambulatoriškai gydyti nuolatine poodine insulino injekcija, keičiamųjų dalių komplektai	Kitos medicinos priemonės	Vienkartinių priemonių rinkinys, tinkamas atitinkamo gamintojo insulino pompai. Rinkinį sudaro visos reikalingos keičiamosios dalys (insulino rezervuarai, kateteriai, adatos ir kt.), leidžiančios užtikrinti nuolatinę poodinę insulino injekciją šia pompa. Rinkinio dalys steriliai supakuotos po vieną vienetą.

6.6. Adatos insulino švirkštikliams	Kitos medicinos priemonės	Adatos, tinkančios insulinų, įrašytų į Kompensuojamųjų vaistinių preparatų kainyną, švirkštikliams. Steriliai supakuotos po vieną vienetą.
7. Gydomajam maitinimui skirti specialiosios paskirties maisto produktai	7.1. Izomaltozės produktai, kurių sudėtyje yra visaverčio elementinių amino rūgščių mišinio	Kitos medicinos priemonės	Specialiosios paskirties maisto produktai

7.2. Maisto produktai su sumažintu baltymų kiekiu ir sumažintu fenilalanino kiekiu (ne daugiau kaip 100 mg / 100 g mišinio): 7.2.1. miltai; 7.2.2. pieno milteliai; 7.2.3. kiaušinių pakaitalai; 7.2.4. ryžiai; 7.2.5. makaronai; 7.2.6. pusryčių javainiai	Kitos medicinos priemonės	Specialiosios paskirties maisto produktai

7.3. Maisto produktai, kurių sudėtyje nėra fenilalanino, vaikams iki 1 metų	Kitos medicinos priemonės	Specialiosios paskirties maisto produktai

7.4. Maisto produktai, kurių sudėtyje nėra fenilalanino, vaikams nuo 1 metų iki 8 metų	Kitos medicinos priemonės	Specialiosios paskirties maisto produktai

7.5. Maisto produktai, kurių sudėtyje nėra fenilalanino, asmenims nuo 8 metų	Kitos medicinos priemonės	Specialiosios paskirties maisto produktai

7.6. Maisto produktai, kurių sudėtyje nėra fenilalanino, asmenims nuo 15 metų	Kitos medicinos priemonės	Specialiosios paskirties maisto produktai

7.7. Negliuteniniai miltai	Kitos medicinos priemonės	Specialiosios paskirties maisto produktai
8. Priemonės kraujo krešėjimo sistemos būklei įvertinti	8.1. Diagnostinės juostelės kraujo krešėjimo sistemos būklei įvertinti	In vitro diagnostikos medicinos priemonės, skirtos savikontrolei	Į matuoklį dedamos testų juostelės kraujo krešėjimo sistemos būklei įvertinti (kraujo krešėjimo rodiklių – tarptautinio normalizuoto santykio (INR) ir protrombino laiko (PT) – reikšmėms greitai nustatyti). Nekalibruojamos.
9. Priemonės gleivėms išsiurbti	9.1. Vienkartiniai išsiurbimo kateteriai	Kitos medicinos priemonės	Vamzdelio formos lankstus skaidrus kateteris, naudojamas gleivėms išsiurbti, kai yra suformuota tracheostoma arba gastrostoma. Vakuumas kontroliuojamas pirštu arba kitu būdu. Su angos uždarymo dangteliu arba be dangtelio, netraumuojantis gleivinės. Vamzdelis su radiologine juostele arba be jos. Steriliai supakuoti po vieną vienetą. Polivinilinis arba polivinilchlorido kateteris. Sudėtyje nėra latekso, be ftalatų, netoksiškas. Įvairaus pasirenkamo dydžio pagal angos spindį (diametrą) ir ilgį. Graduotas arba be gradavimo.
10. Priemonės, skirtos parenterinės mitybos terapijai	10.1. Lašinimo sistemos parenterinės mitybos mišiniams lašinti	Kitos medicinos priemonės	Vienkartinis priemonių rinkinys infuzijai atlikti, skirtas parenterinės mitybos mišiniams lašinti, naudojant parenterinio maitinimo pompas. Infuzijos trukmė ne ilgesnė nei 24 val. Sistemoje turi būti oro / kietųjų dalelių filtras. Jungtis prie kateterių yra Luer Lock tipo. Steriliai supakuotos po vieną vienetą
11. Priemonės, skirtos vaistams lašinti	11.1. Vienkartiniai rinkiniai, skirti vaistų lašinimo infuzinei pompai	Kitos medicinos priemonės	Vienkartinis priemonių rinkinys infuzijai atlikti, t. y. skirtas įvairiems vaistams lašinti, naudojant infuzines pompas. Sistema su 200 ml rezervuaru vaisto tirpalui, antibakteriniu ir orą šalinančiu filtru, pailginimo žarnele. Jungtis prie kateterių yra Luer Lock tipo. Steriliai supakuoti po vieną vienetą
12. Priemonės, skirtos tracheozofaginiams kalbamiesiems protezams	12.1. Oro filtrai su kalbos vožtuvu	I klasės medicinos priemonės	Šilumos ir drėgmės apykaitą reguliuojantis (angl. Heat and Moisture Exchanger) arba nuolatinis padidinto pralaidumo oro filtras tracheoezofaginiams kalbamiesiems protezams. Tinkamas naudoti ne trumpiau kaip 24 val., centre yra pirštu uždaromas kalbos vožtuvas.

12.2. Lipnios plokštelės oro filtrui prilaikyti	I klasės medicinos priemonės	Lipni plokštelė, skirta oro filtrui prilaikyti. Plokštelė lanksti, išgaubta į šonus (ne apvali), tinka jautriai odai. Plokštelės naudojimo laikas ne trumpesnis nei 24 valandos.
13. Priemonės, skirtos nuolatinio gliukozės kiekio stebėjimo sistemai	13.1. Jutikliai, skirti nuolatinio gliukozės kiekio stebėjimo sistemai: 13.1.1. keičiami kas 10 dienų; 13.1.2. keičiami kas 14 dienų.	Kitos medicinos priemonės	Lipnus, aštrus prietaisas, kurio paskirtis: nepertraukiamai matuoti gliukozės kiekį tarpląsteliniame skystyje bei kraujyje ir, jei reikia, pateikti matavimų duomenis naudotojui. Informacija tarp jutiklio ir siųstuvo perduodama „Bluetooth“ ryšiu, duomenys yra matomi išmaniajame telefone, kurio programėlės suderintos su jutiklio ir siųstuvo gamintojo nurodyta operacine sistema. Operacinės sistemos programėle pacientas naudojasi nemokamai. Ši sistema parodo: jutiklio pamatuotą gliukozės kiekį mmol/l; laiką, kada užfiksuotas rodmuo; įspėjimą dėl didelio gliukozės kiekio; įspėjimą dėl mažo gliukozės kiekio; gliukozės rodmens ataskaitą, pateikiamą per nustatytą laiką; prietaiso veikimo klaidas. Prietaiso įspėjimai perduodami į telefono aparatą. Jutiklis gali būti kalibruojamas arba nekalibruojamas. Jutikliai steriliai supakuoti po vieną vienetą. Jutiklis turi įterpimo prietaisą, jei būtina jį naudoti.

13.2. Siųstuvai, skirti nuolatinio gliukozės kiekio stebėjimo sistemai: 13.2.1. keičiami kas 90 dienų; 13.2.2. keičiami kas 365 dienos	Kitos medicinos priemonės	Siųstuvo paskirtis: nepertraukiamai matuoti gliukozės kiekį tarpląsteliniame skystyje bei kraujyje ir, jei reikia, pateikti matavimo duomenis naudotojui. Suderintas naudoti kartu su atitinkamos formos jutikliu. Siųstuvas – elektroninis daugkartinio naudojimo įrenginys, turintis bateriją, kuri gali būti įkraunama per USB jungtį su laidu.

Pastaba. Medicinos priemonės priskiriamos I klasės medicinos priemonėms, in vitro diagnostikos medicinos priemonėms, skirtoms savikontrolei, arba kitoms medicinos priemonėms vadovaujantis Lietuvos Respublikos sveikatos apsaugos ministro patvirtintuose medicinos priemonių saugos techniniuose reglamentuose nurodytomis taisyklėmis.

______________________________